FAU-møte Tunballen skole

Dato: 18.03.24, kl. 18.30

Sted: Personalrommet, Tunballen

**DELTAKERE**

|  |  |  |
| --- | --- | --- |
| **Klasse** | **Navn** | **Deltakelse** |
| 1 rød | Mangler |  |
| 1 blå | Eva Marie Lund | Til stede |
| 2a | Asbjørn Blankenberg | Til stede |
| 2b | Espen Cederbeg | Til stede |
| 3a | Lise Tveito |  |
| 3b | Malene Oppheim |  |
| 4a | Tina Kristensen | Til stede |
| 4b | Jannicke Engmark | Til stede |
| 5a | Monica Hattrem-Berge |  |
| 5b | Anette Høgeli | Til stede |
| 6a | Eivind Hobbesland | Til stede |
| 6b | Thore Follerås |  |
| 7a | Vibeke Wold Sunde | Til stede |
| 7b | Jorunn Kristiansen | Til stede |
| Adm skole | Elin Vatne Knutsen | Til stede |

# Sak 25/23.24 Felles foreldremøter i mars

4. mars ble det avholdt felles foreldremøte for 4-7. klasse på Sygna. Tema var «Sosiale medier» og ble holdt av Barnevakten. Det var ca 80 deltakere, og det er kommet gode tilbakemeldinger på foredraget. Det ble formidler mye gode tips om hva man bør være bevisst på når barn er på sosiale medier. Tilbakemeldingene gikk på at det opplevdes nyttig og relevant. God foredragsholder.

11. mars ble det avholdt felles foreldremøte 1-3. klasse. Tema var «Robuste barn» og var i regi av Familiens Hus. Flere tilbakemeldinger på at man var fornøyd med innholdet. Noen ønsket litt mer fokus på eldre barn, mange av eksemplene gjaldt barnehagealder. Ellers bra.

Ønskelig å fortsette med felles foreldremøter også fremover, og jobbe med å få inn foredragsholdere på aktuelle tema.

# Sak 26/23.24 Språkbruk i skolen

Oppfølging av sak fra forrige møte. Det er en utfordring med stygg språkbruk blant elever, og det er noe skolen har særlig fokus på. Det er ønskelig med samarbeid med FAU og forslag til tiltak som kan settes i gang.   
Følgende forslag kom fra FAU forrige gang: Hver klasse lager en liste over stygge ord de bruker, som de kaller andre eller som de blir kalt. Denne lappen må tas videre med foreldregruppen.

Dette er ikke gjennomført da det har litt usikkerhet blant lærerne på hvordan det skulle gripes an slik at det ble en nyttig øvelse. FAU støtter at man må se på andre tiltak først.

Tiltak som ble foreslått i møtet var:

* Drøfte i klassene om hva det gjør med andre å bli kalt stygge ord.
* Sende ut en melding til foreldrene i Visma med oppfordring til å ta tak i temaet hjemme, og oppfordre elevene til å snakke fint til hverandre.
* Ta opp teamet jevnlig på foreldremøter fremover.
* Tema for foreldrenettverk dersom dette kommer i gang.

# Sak 27/23.24 Spond

Det er bestemt at appen Spond skal tas i bruk i stedet for Facebook-grupper. Det er blitt tatt i bruk på de fleste trinn, men noe gjenstår. 7. Klasse blir værende på Facebook da det kun er noen måneder igjen før de slutter på skolen. Det oppleves at Spond fungere mye bedre enn Facebook, men kan ta litt tid å få alle foreldre til å bli med.

Klassekontakt har ansvar for å opprette Spond-gruppene for sin klasse. Det er lurt å lage undergrupper for gruppene som har ansvar for de ulike aktivitetene i årshjulet.

# Sak 28/23.24 Evaluering leksevennlig skole

Det ble på begynnelse av året sendt ut en liten spørreundersøkelse i Visma om hvordan foreldrene opplever nåværende lekseordning.

* Det kom inn 168 svar
* 119 svarer JA til at dagens lekseordning er bedre – 71%
* 49 svarer NEI til at dagens lekseordning er bedre – 29%
  + 9 av disse synes fremdeles det er for mye.

Fra de som synes *nåværende* lekseordning er bedre:

Hva er blitt bedre/dårligere?

* Mer håndterbart med mindre lekser.
* Mindre lekser bidro til å forbedre lesenivået.
* Enklere å gjennomføre, mer motiverte elever.
* Elevene kjenner på mestring da de klarer å gjøre alle leksene. Mindre frustrasjon og mindre mas og krangling.
* Opplevelse av økt skoleglede ved at de ikke må bruke ettermiddagen til å bli mast på om lekser.

Fra de som synes *tidligere* lekseordning var bedre:

Hva er blitt bedre/dårligere?

* Synes ikke det er så stor endring i mengde lekser.
* Vanskelig å ha kontroll på faglig nivå hos ungene.
* Burde vært mer variert.
* For lite fokus på matematikk.
* Synes fremdeles det er for mye lekser.

Det kom også frem i undersøkelse at det er ulik formening om hva som er viktigst lekse, men det var stort overtall på leselekse.

Rektor fortalte at de har hatt fokus på leseoppdrag. Dette handler både om lesing og forståelse av tekst. Det kan også inneholde å svare skriftlig på spørsmål.

Skolen skal jobbe videre med «hva er en god leselekse?» I perioder vil det også komme andre typer lekser.

FAU konkluderer ut ifra de tilbakemeldingene man har mottatt, at det er ønskelig at denne ordningen forsetter.

# Sak 29/23.24 Trafikkforhold og skoleskyss

Det er kommet mange tilbakemelding om at folk parkerer i Drop-off sonen, både de som leverer på skolen og barnehagen. Det er behov for informasjon ut til foreldre om hvordan det nye systemet fungerer.

Rektor informerer om at de venter på befaring, da plassen skal merkes bedre. Vil komme informasjon ut når dette er på plass.   
  
Rektor skal ha et møte på høsten med de ansvarlige på AKT slik at man kan raskere kan ordne opp i det som eventuelt ikke fungerer. Det har siden sist ikke kommet flere tilbakemeldinger om busser som har kjørt for tidlig.

# Sak 30/23.24 Annet

Uteområdet  
Elevrådet har sendt et klagebrev til kommunen om forsinkelser på uteområdet.   
Bjørn-Helge Foshaugen fra kommunestyrets valg- og honorarkomite, og deltaker i SAU, har også sendt en uttalelse til arbeidsutvalget. Man håper å få fortgang i oppgradering.

Byttedag  
Det vil til våren igjen bli arrangert byttedag, og . FAU oppfordrer alle som har mulighet til å holde av klær og saker som kan doneres til dette arrangementet.   
Haster med å komme i gang med planlegging. Espen, Anette, Eva Marie og Jorunn vil jobbe videre med arrangementet.

Fotografering   
Leder av FAU har blitt kontaktet av et firma som ønsker å fotografere til en lavere pris enn den avtalen skolen har nå. FAU konkluderer med at man fortsetter med dagens ordning da prisdifferansen anses som liten. Det er mange krav på hva som må kunne leveres, og det er stor usikkerhet til hva besparelsen faktisk vil bli. Rektor forteller at skole opplever at det har fungert bra med nåværende leverandør.